Percy Enderbie

Hanesydd o Loegr oedd Percy Enderbie (tua 1601 - tua 1670).Meic Stephens (gol.), Cydymaith i Lenyddiaeth Cymru (Gwasg Prifysgol Cymru). Fe'i cofir yn bennaf fel awdur y gyfrol Cambria triumphans.

Bywgraffiad
Ganed Enderbie yn Lloegr yn y flwyddyn 1601 (yn ôl pob tebyg). Daeth i gysylltiad â theulu'r Morganiaid o blwyf Llantarnam, Sir Fynwy (Torfaen bellach). Priododd ag un o ferched y Morganiaid ac ymsefydlodd gyda hi yng Nghymru.

Bu'n byw yng Nghymru am lawer o flynyddoedd a llwyddodd i ddysgu Cymraeg. Un o'i gymhellion am hynny oedd medru darllen llenyddiaeth Gymraeg ac am hanes Cymru. Daeth i edmygu'r genedl yn fawr oherwydd ei thras hynafol a'i gwrthsafiad hir yn yr Oesoedd Canol yn erbyn grym a gallu teyrnas Lloegr. Ffrwyth bennaf ei ddiddordeb yn hanes Cymru oedd ei gyfrol hanes Cambria triumphans (sef "Cymru Fuddugoliaethus"), a ysgrifennwyd yn Llantarnam ac sy'n ceisio dangos bod y Stuartiaid yn ddisgynyddion i frenhinoedd y Brythoniaid a'r Cymry.

Bu farw o gwmpas 1670.

Llyfryddiaeth
 Cambria triumphans (Llundain, 1661)

Cyfeiriadau

Dolenni allanol
  Cambria triumphans; disgrifiad o'r gyfrol ar wefan Prifysgol Michigan, UDA

Categori:Genedigaethau 1601
Categori:Hanesyddion o Loegr
Categori:Llanfihangel Llantarnam
Categori:Llenorion yr 17eg ganrif o Loegr
Categori:Marwolaethau 1670